
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/24-003/873
URBROJ: 251-13-11-16/003-24-3
Zagreb, 25. travanj 2024.
Z A P I S N I K

sa 37. sjednice Vijeća Mjesnog odbora „Dr. Ante Starčević“, održane 25. travnja 2024. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl, Zvjezdana Cikota

Ostali nazočni: N. R.- arhitektica u mirovini

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 36. sjednice. Vijeće JEDNOGLASNO prihvaća Zapisnik sa 36. sjednice. 

Predsjednik predlaže
D n e v n i   r e d

     1. Aktualna problematika 
     2. Pitanja, prijedlozi i obavijesti
     
koji je JEDNOGLASNO prihvaćen.


Ad. 1 Aktualna problematika

[bookmark: _GoBack]Članovi vijeća pitaju što je s planom i realizacijom obnove zgrade Mjesnog odbora, a posebno terase koja prokišnjava, bez dijela nadstrešnice je i uništava sadržaje u prizemlju. VMO je donijelo zaključak s prijedlogom uređenja tog dijela zgrade. Nadalje, pitanje je zašto još uvijek nije popravljena rasvjeta u dvorani  9, kao ni grijanje, bez obzira što je sezona grijanja pri kraju.
Također se postavlja pitanje zašto se ne provodi  'rješenje' o uređenju prometnice Ulice Dragutina Golika 32-36 zapadni dio (između škole, igrališta i zgrada 32-36), kojim se regulira promet, parkiranje vozila i promet pješaka. Ta prometnica je jednosmjerna, no znak koji to prikazuje uništen je, pa se promet povremeno odvija dvosmjerno, što je opasno za sve sudionike u prometu. 




Ad. 2 Pitanja, prijedlozi i obavijesti

Novo uređeno parkiralište na Ulici Dragutina Golika 32-38 lijepo izgleda, no članovi vijeća pitaju zašto je 'Gradski ured za obnovu.....' uzeo dva parkirna mjesta za građane, a ne dva mjesta od TAXI stajališta kojih ima, nepotrebno 6? Ta taxi mjesta ne služe svojoj svrsi u tom broju jer nikada na stajalištu nema više od dva taxi-ja, osim po noći kad su im ta mjesta 'zagarantirani' parking. Vijeće Mjesnog odbora traži da se to regulira od nadležnih službi na način da se smanji broj mjesta za TAXI za najmanje dva mjesta, jer je stajalište totalno nefunkcionalno, 90% korisnika se koristi pozivom raznih pružatelja usluga taxi prijevoza, a za ovaj manji dio dovoljna su i manje od 4 stajaća mjesta. 
Daljnjih pitanja niti prijedloga nema.

Utvrđuje se termin redovnog dežurstva za 6.5.24. i slijedeće sjednice za 29.5.24.

Sjednica Vijeća završila je u 19.35 sati.



                                                                                                                PREDSJEDNIK VIJEĆA
                                                                                                                     MJESNOG ODBORA
                                                                                                                 „DR. ANTE STARČEVIĆ“
ZABILJEŽILA
                                                                                                                       Mislav Zlatarić, v. r.
Maja Ogrizek

